CELEX: 32021D0867
Language: lv
Date: 2021-05-28 00:00:00
Title: Komisijas Īstenošanas lēmums (ES) 2021/867 (2021. gada 28. maijs) par saskaņotajiem rotaļlietu standartiem, kas izstrādāti Eiropas Parlamenta un Padomes Direktīvas 2009/48/EK īstenošanas vajadzībām

31.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 190/96
               
            
         KOMISIJAS ĪSTENOŠANAS LĒMUMS (ES) 2021/867
         (2021. gada 28. maijs)
         par saskaņotajiem rotaļlietu standartiem, kas izstrādāti Eiropas Parlamenta un Padomes Direktīvas 2009/48/EK īstenošanas vajadzībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2009/48/EK (2) 13. pantu rotaļlietas, kas atbilst tiem saskaņotajiem standartiem vai to daļām, uz kuriem atsauces ir publicētas Eiropas Savienības Oficiālajā Vēstnesī, jāprezumē par atbilstīgām minētajos standartos vai to daļās norādītajām prasībām, kā noteikts Direktīvas 2009/48/EK 10. pantā un minētās direktīvas II pielikumā.
                  
               
                     (2)
                  
                  
                     Direktīvas 2009/48/EK II pielikuma III daļā ir noteiktas īpašas prasības, kuru mērķis ir novērst apdraudējumu cilvēka veselībai, kas varētu rasties, nonākot saskarē ar ķīmiskām vielām vai maisījumiem, no kuriem rotaļlietas sastāv vai kurus tās satur. Direktīvas 2009/48/EK II pielikuma IV daļā ir noteiktas īpašas prasības, kuru mērķis ir nodrošināt rotaļlietu augsta līmeņa drošumu pret elektroapdraudējumu.
                  
               
                     (3)
                  
                  
                     Ar 2009. gada 9. jūlija vēstuli M/445 (3) Komisija lūdza Eiropas Standartizācijas komiteju (CEN) un Eiropas Elektrotehnikas standartizācijas komiteju (CENELEC) Direktīvas 2009/48/EK īstenošanas vajadzībām izstrādāt jaunus un pārskatīt spēkā esošos saskaņotos standartus.
                  
               
                     (4)
                  
                  
                     Pamatojoties uz 2009. gada 9. jūlija pieprasījumu M/445, CEN pārskatīja saskaņoto standartu EN 71-7:2014+A2:2018 “Rotaļlietu drošums. 7. daļa: Pirkstiņkrāsas. Prasības un testa metodes”, uz kuru atsauce publicēta ar Komisijas Īstenošanas lēmumu (ES) 2019/1728 (4). Rezultātā tika pieņemts saskaņotais standarts EN 71-7:2014+A3:2020.
                  
               
                     (5)
                  
                  
                     Saskaņotajā standartā EN 71-7:2014+A3:2020 paredzēta atjaunināta atsauce uz piemērojamajiem Savienības tiesību aktiem attiecībā uz vairāku minētā standarta A pielikuma A.1. un A.2. tabulā norādīto krāsvielu izmantošanu, ņemot vērā jaunākās specifikācijas un tīrības kritērijus, kas noteikti Komisijas Regulā (ES) Nr. 231/2012 (5). Harmonizētā standarta EN 71-7:2014+A3:2020 B pielikuma B.1. tabulā iekļautajā sarakstā, kurā norādīti konservanti, ko atļauts izmantot pirkstiņkrāsās, maksimālā pieļaujamā klimbazola koncentrācija samazināta līdz 0,2 % saskaņā ar jaunākajiem zinātniskajiem ieteikumiem, kas sniegti Patērētāju drošības zinātniskās komitejas atzinuma papildinājumā (6).
                  
               
                     (6)
                  
                  
                     Pamatojoties uz 2009. gada 9. jūlija pieprasījumu M/445, CEN pārskatīja saskaņoto standartu EN 71-12:2013 “Rotaļlietu drošums. 12. daļa: N-nitrozamīni un N-nitrozējamās vielas”, uz kuru atsauce publicēta ar Īstenošanas lēmumu (ES) 2019/1728. Rezultātā tika pieņemts saskaņotais standarts EN 71-12:2016.
                  
               
                     (7)
                  
                  
                     Saskaņotajā standartā EN 71-12:2016 paredzētas uzlabotas metodes N-nitrozamīnu un N-nitrozējamo vielu testēšanai elastomēros, jo īpaši attiecībā uz spēju konstatēt pat zemu N-nitrozamīnu (kas bieži vien ir kancerogēni) līmeni, kā arī attiecībā uz praktiskiem testu aspektiem, tādējādi nodrošinot konsekventāku testa metodes piemērošanu. Standarts ietver arī alternatīvus veidus, kā mērīt un identificēt N-nitrozamīnus, kas varētu būt dažās rotaļlietās. Turklāt standarta tvērums ir paplašināts attiecībā uz testējamajiem materiāliem un attiecīgo rotaļlietu materiālu testa metodes galvenās daļas — elastomēru migrācijas posma — ilgumu.
                  
               
                     (8)
                  
                  
                     Pamatojoties uz 2009. gada 9. jūlija pieprasījumu M/445, CENELEC pārskatīja saskaņoto standartu EN 62115:2005 “Elektriskās rotaļlietas. Drošums” un ar to saistītos grozījumus, uz kuriem atsauces publicētas ar Īstenošanas lēmumu (ES) 2019/1728. Rezultātā tika pieņemts saskaņotais standarts EN IEC 62115:2020 un tā grozījums EN IEC 62115:2020/A11:2020.
                  
               
                     (9)
                  
                  
                     Pārskatītajā standartā EN IEC 62115:2020 un tā grozījumā EN IEC 62115:2020/A11:2020 paredzēts pievienot papildu brīdinājumus, lai uzlabotu patērētāju informētību par apdraudējumiem, kas saistīti ar monētbateriju norīšanu. Lai nodrošinātu labāku aizsardzību, tajā atjauninātas monētbateriju un podziņbateriju piekļūstamības prasības, un tas papildināts ar jaunām prasībām, kuras attiecas uz rotaļlietām, kas savienotas ar sadzīves tehnikas ierīcēm, tostarp datoriem, un kuru mērķis ir aizsargāt lietotājus pret elektriskās strāvas triecieniem. Lai varētu vienkāršot prasības nelielas jaudas elektriskajām rotaļlietām, tajā ieviestas papildu izmaiņas samazinātas testēšanas kritērijos, kā arī papildu prasības attiecībā uz LED drošumu rotaļlietās, kuru mērķis ir samazināt acu traumas risku. Ar to tiek pievienotas jaunas prasības, kuru mērķis ir novērst apdraudējumus, kas saistīti ar tādu tālvadības elektrisko rotaļlietu izmantošanu, kurām bērni sēž virsū. Lai uzlabotu testēšanas reproducējamību, ņemot vērā to, ka pieejamo bateriju veidu kļuvis vairāk, tajā sīkāk precizēts, kāda veida baterijas izmantojamas tādu elektrisko rotaļlietu testēšanai, kas tiek piegādātas bez baterijām. Lai nodrošinātu, ka testu nosacījumi ir piemēroti katram rotaļlietas un tās barošanas avota veidam, tajā paredzētas arī testu vispārējo nosacījumu kategorijas.
                  
               
                     (10)
                  
                  
                     Komisija kopā ar CEN ir novērtējusi, vai CEN izstrādātais saskaņotais standarts EN 71-7:2014+A3:2020 atbilst 2009. gada 9. jūlija pieprasījumam M/445. Saskaņotais standarts EN 71-7:2014+A3:2020 atbilst Direktīvā 2009/48/EK noteiktajām prasībām, uz kurām to paredzēts attiecināt. Tāpēc ir lietderīgi atsauci uz minēto standartu publicēt Eiropas Savienības Oficiālajā Vēstnesī.
                  
               
                     (11)
                  
                  
                     Saskaņotais standarts EN 71-7:2014+A3:2020 aizstāj saskaņoto standartu EN 71-7:2014+A2:2018. Tāpēc atsauce uz minēto standartu ir jāatsauc no Eiropas Savienības Oficiālā Vēstneša. Lai rotaļlietu ražotājiem dotu pietiekami ilgu laiku produkcijas pielāgošanai pārskatītajām specifikācijām, kas iekļautas saskaņotajā standartā EN 71-7:2014+A3:2020, atsauces uz saskaņoto standartu EN 71-7:2014+A2:2018 atsaukšana ir jāatliek.
                  
               
                     (12)
                  
                  
                     Komisija kopā ar CEN ir novērtējusi, vai CEN izstrādātais saskaņotais standarts EN 71-12:2016 atbilst 2009. gada 9. jūlija pieprasījumam M/445. Saskaņotais standarts EN 71-12:2016 atbilst Direktīvā 2009/48/EK noteiktajām prasībām, uz kurām to paredzēts attiecināt. Tomēr saskaņotā standarta EN 71-12:2016 2. tabulas a) punkta prasības pārsniedz minētās direktīvas II pielikuma III daļas 8. punktā noteiktās prasības, proti, standartā paredzēta N-nitrozamīnu robežvērtība 0,01 mg/kg, nevis 0,05 mg/kg un N-nitrozējamo vielu robežvērtība 0,1 mg/kg, nevis 1 mg/kg. Direktīvā 2009/48/EK noteiktās robežvērtības ir jāievēro, tāpēc, publicējot standartu EN 71-12:2016, jāpievieno informatīva piezīme šajā ziņā.
                  
               
                     (13)
                  
                  
                     Saskaņotais standarts EN 71-12:2016 aizstāj saskaņoto standartu EN 71-12:2013. Tāpēc atsauce uz minēto standartu ir jāatsauc no Eiropas Savienības Oficiālā Vēstneša. Lai rotaļlietu ražotājiem dotu pietiekami ilgu laiku produkcijas pielāgošanai pārskatītajām specifikācijām, kas iekļautas saskaņotajā standartā EN 71-12:2016, atsauces uz saskaņoto standartu EN 71-12:2013 atsaukšana ir jāatliek.
                  
               
                     (14)
                  
                  
                     Komisija kopā ar CENELEC ir novērtējusi, vai CENELEC izstrādātais saskaņotais standarts EN IEC 62115:2020 un tā grozījums EN IEC 62115:2020/A11:2020 atbilst 2009. gada 9. jūlija pieprasījumam M/445. Saskaņotie standarti EN IEC 62115:2020 un EN IEC 62115:2020/A11:2020 atbilst Direktīvā 2009/48/EK noteiktajām prasībām, uz kurām tos paredzēts attiecināt. Tāpēc ir lietderīgi atsauci uz minētajiem standartiem publicēt Eiropas Savienības Oficiālajā Vēstnesī.
                  
               
                     (15)
                  
                  
                     Saskaņotais standarts EN IEC 62115:2020 un tā grozījums EN IEC 62115:2020/A11:2020 aizstāj saskaņoto standartu EN 62115:2005 un tā attiecīgos grozījumus. Tāpēc atsauce uz standartu EN 62115:2005 un tā attiecīgajiem grozījumiem ir jāatsauc no Eiropas Savienības Oficiālā Vēstneša. Lai rotaļlietu ražotājiem dotu pietiekami ilgu laiku produkcijas pielāgošanai pārskatītajām specifikācijām, kas iekļautas saskaņotajā standartā EN IEC 62115:2020 un tā grozījumā EN IEC 62115:2020/A11:2020, atsauces uz saskaņoto standartu EN 62115:2005 un tā attiecīgajiem grozījumiem atsaukšana ir jāatliek.
                  
               
                     (16)
                  
                  
                     Skaidrības un vienkāršošanas labad un praktisku apsvērumu dēļ vienā tiesību aktā būtu jāpublicē pilnīgs saraksts ar atsaucēm uz saskaņotajiem standartiem, kas izstrādāti Direktīvas 2009/48/EK īstenošanas vajadzībām un atbilst prasībām, uz kurām tos paredzēts attiecināt. Atsauces uz saskaņotajiem standartiem, kas izstrādāti Direktīvas 2009/48/EK īstenošanas vajadzībām, pašlaik ir publicētas ar Īstenošanas lēmumu (ES) 2019/1728. Tāpēc Lēmums (ES) 2019/1728 ir jāaizstāj ar jaunu lēmumu.
                  
               
                     (17)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj prezumēt atbilstību attiecīgajām Savienības saskaņošanas tiesību aktos noteiktajām pamatprasībām. Tādēļ šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības Oficiālajā Vēstnesī publicē atsauces uz šā lēmuma I pielikumā norādītajiem saskaņotajiem rotaļlietu standartiem, kas izstrādāti Direktīvas 2009/48/EK īstenošanas vajadzībām.
         
         
            2. pants
            Īstenošanas lēmumu (ES) 2019/1728 atceļ.
            Tomēr Īstenošanas lēmuma (ES) 2019/1728 1. pantu turpina piemērot atsaucēm uz šā lēmuma II pielikumā norādītajiem saskaņotajiem rotaļlietu standartiem, kas izstrādāti Direktīvas 2009/48/EK īstenošanas vajadzībām, līdz minētajā pielikumā noteiktajiem datumiem.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2021. gada 28. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2009/48/EK (2009. gada 18. jūnijs) par rotaļlietu drošumu (OV L 170, 30.6.2009., 1. lpp.).
         
            (3)  2009. gada 9. jūlija vēstule M/445 par standartizācijas pieprasījumu, kas adresēta CEN un CENELEC saskaņā ar Direktīvu 2009/48/EK, ar ko pārskata Direktīvu 88/378/EEK par rotaļlietu drošumu.
         
            (4)  Komisijas Īstenošanas lēmums (ES) 2019/1728 (2019. gada 15. oktobris) par saskaņotajiem rotaļlietu standartiem, kas izstrādāti Eiropas Parlamenta un Padomes Direktīvas 2009/48/EK īstenošanas vajadzībām (OV L 263, 16.10.2019., 32. lpp.).
         
            (5)  Komisijas Regula (ES) Nr. 231/2012 (2012. gada 9. marts), ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).
         
            (6)  Atzinums par klimbazolu (P64) Nr. SCCS/1506/13.
      
      
         
            I PIELIKUMS
            
                        Nr.
                     
                     
                        Atsauce uz standartu
                     
                  
                        1.
                     
                     
                        EN 71-1:2014+A1:2018 Rotaļlietu drošums. 1. daļa: Mehāniskās un fizikālās īpašības
                     
                  
                        2.
                     
                     
                        EN 71-2:2011+A1:2014 Rotaļlietu drošums. 2. daļa: Uzliesmojamība
                     
                  
                        3.
                     
                     
                        EN 71-3:2019 Rotaļlietu drošums. 3. daļa: Noteiktu elementu migrācija
                     
                  
                        4.
                     
                     
                        EN 71-4:2013 Rotaļlietu drošums. 4. daļa: Eksperimentu komplekti ķīmiskiem un līdzīgiem izmēģinājumiem
                     
                  
                        5.
                     
                     
                        EN 71-5:2015 Rotaļlietu drošums. 5. daļa: Ķīmiskās rotaļlietas (komplekti), izņemot eksperimentu komplektus
                     
                  
                        6.
                     
                     
                        EN 71-7:2014+A3:2020 Rotaļlietu drošums. 7. daļa: Pirkstiņkrāsas. Prasības un testa metodes
                     
                  
                        7.
                     
                     
                        EN 71-8:2018 Rotaļlietu drošums. 8. daļa: Aktīvās atpūtas rotaļlietas lietošanai mājās
                     
                  
                        8.
                     
                     
                        EN 71-12:2016 Rotaļlietu drošums. 12. daļa: N-nitrozamīni un N-nitrozējamās vielas
                        Informatīva piezīme: robežvērtības, kas noteiktas 4.2. punkta 2. tabulas a) punktā standartā “EN 71-12:2016 Rotaļlietu drošums. 12. daļa: N-nitrozamīni un N-nitrozējamās vielas”, ir zemākas nekā Direktīvas 2009/48/EK II pielikuma III daļas 8. punktā noteiktās robežvērtības, kuras jāievēro. Konkrēti, šīs vērtības ir šādas:
                     
                  
                        Viela
                     
                     
                        Standarts EN 71-12:2016
                     
                     
                        Direktīva 2009/48/EK
                     
                  
                        N-nitrozamīni
                     
                     
                        0,01 mg/kg
                     
                     
                        0,05 mg/kg
                     
                  
                        N-nitrozējamās vielas
                     
                     
                        0,1 mg/kg
                     
                     
                        1 mg/kg.
                     
                  
                        9.
                     
                     
                        EN 71-13:2014 Rotaļlietu drošums. 13. daļa: Ožas trenēšanas galda spēles, degustācijas galda spēles, kosmētikas komplekti un degustācijas komplekti
                     
                  
                        10.
                     
                     
                        EN 71-14:2018 Rotaļlietu drošums. 14. daļa: Mājas apstākļiem paredzētie batuti
                     
                  
                        11.
                     
                     
                        EN IEC 62115:2020 Elektriskās rotaļlietas. Drošums
                        EN IEC 62115:2020/A11:2020
                     
                  
      
      
         
            II PIELIKUMS
            
                        Nr.
                     
                     
                        Atsauce uz standartu
                     
                     
                        Atsaukšanas diena
                     
                  
                        1.
                     
                     
                        EN 71-7:2014+A2:2018 Rotaļlietu drošums. 7. daļa: Pirkstiņkrāsas. Prasības un testa metodes
                        Piezīme: attiecībā uz atļauto konservantu klimbazolu (ieraksts Nr. 22 šā standarta B pielikuma B.1. tabulā) atbilstības prezumpcija ir spēkā līdz maksimālajai pieļaujamajai koncentrācijai 0,2 % (nevis 0,5 %). Tā pamatā ir Patērētāju drošības zinātniskās komitejas (SCCS) “Atzinuma par klimbazolu (P64) ref. SCCS/1506/13 PAPILDINĀJUMS”, kas tika pieņemts pēc tam, kad standartu publicēja CEN.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        2021. gada 28. novembris
                     
                  
                        2.
                     
                     
                        EN 71-12:2013 Rotaļlietu drošums. 12. daļa: N-nitrozamīni un N-nitrozējamās vielas
                     
                     
                        2021. gada 28. novembris
                     
                  
                        3.
                     
                     
                        EN 62115 :2005 Elektriskās rotaļlietas. Drošums
                        IEC 62115:2003 (ar grozījumiem) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (ar grozījumiem)
                     
                     
                        2022. gada 21. februāris